Conoixita popularment como Mahü, ista carrera se divide en Mariahilfer Straße interior y exterior. Istas denominacions no son oficials, pero se pueden veyer y sentir tanto en os meyos de comunicación como en os meyos de transporte (por eixemplo en as garas d'o metro) ta fer referencia a os diferents sectors d'a carrera y distinguir a parti que ye aintro u difuera d'o cinturón de circumvalación (a Wiener Gürtel Straße). Muit a sobén se fa servir a denominación Mariahilfer Straße ta nombrar nomás a o sector comercial d'a carrera que ye en a parti interior d'o cinturón.